U-I-131/15
Natisni
Opravilna št.:
U-I-131/15
Datum odločitve:
12. 11. 2015
ECLI:
ECLI:SI:USRS:2015.U.I.131.15
Akt:
Zakon o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 111/13 in 90/14) (ZDavP-2), 92. čl.
Izrek:
Pobuda za začetek postopka za oceno ustavnosti 92. člena Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 111/13 in 90/14)
se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
ALUKOMEN Holding, d. d., Komen
Datum vloge:
8. 9. 2015
Vrsta odločitve:
sklep
Vrsta rešitve:
zavrženje
Dokument:
US30789
Dokument v PDF obliki:
U-I-131-15.pdf
141 KB
Prenesite datoteko
U-I-131/15-8
12. 11. 2015
SKLEP
Ustavno sodišče je v postopku za preizkus pobude družbe
ALUKOMEN Holding, d. d., Komen
,
ki jo zastopa Odvetniška pisarna Kosmač, d. o. o., Ljubljana, na seji 12. novembra 2015
sklenilo:
Pobuda za začetek postopka za oceno ustavnosti 92. člena Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 111/13 in 90/14)
se zavrže.
OBRAZLOŽITEV
1. Pobudnik izpodbija v izreku tega sklepa navedeno določbo Zakona o davčnem postopku (v nadaljevanju ZDavP-2). Zatrjuje, da je v neskladju z 2., 14. in 22. členom ter prvim odstavkom 74. člena Ustave. Pobudnik svoj pravni interes utemeljuje z odločanjem o njegovi vlogi za pobot davčnih obveznosti s terjatvami, ki jih ima do Republike Slovenije na podlagi sodbe okrajnega sodišča. Finančna uprava Republike Slovenije, Finančni urad Koper, je pobudnikovo vlogo zavrnila z odločbo št. DT-42914-7548/2013-143 06-720-00 z dne 30. 4. 2015 tudi na podlagi 92. člena ZDavP-2. Pobudnik navaja, da je zoper odločbo 19. 5. 2015 vložil pritožbo, o kateri še ni bilo odločeno. Predlaga, naj Ustavno sodišče izpodbijano določbo razveljavi, do končne odločitve pa zadrži njeno izvrševanje.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču,
Uradni list RS, št. 64/07 – uradno prečiščeno besedilo in
109/12
– v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani 92. člen ZDavP-2 ne učinkuje neposredno. V primerih, ko izpodbijana določba ne učinkuje neposredno, se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Iz razlogov, navedenih v citiranem sklepu, pobudnik ne izkazuje pravnega interesa za začetek postopka za oceno ustavnosti in zakonitosti izpodbijane določbe. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10
in 56/11
) v sestavi: predsednik
mag. Miroslav Mozetič
ter sodnice in sodnik dr. Mitja Deisinger, dr. Dunja Jadek Pensa,
mag. Marta Klampfer, dr. Etelka Korpič – Horvat, Jasna Pogačar in dr. Jadranka Sovdat.
Sklep je sprejelo soglasno.
mag. Miroslav Mozetič
Predsednik